
Nafarroako Gorteetako kide eta atxiki gabeko parlamentari María Teresa Nosti Izquierdo andreak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuak idatziz erantzun dezan:
Zioen azalpena
Gaixotasun arraroak edo desgaitasun konplexuak dituzten pertsonak kolektibo bereziki kaltebera dira, arreta integrala, jarraitua eta koordinatua behar dutenak osasun- eta gizarte-sistemako maila guztietan.
Azken urteotan, Nafarroako Gobernuak kolektibo horren arreta hobetzeko hainbat plan eta estrategia iragarri ditu, hala nola koordinazio soziosanitarioko programak, etxeko arreta indartzea edo erreferentziazko unitateak sortzea. Hala ere, gabezia handiak daude oraindik giza baliabide espezializatuen horniduran, errehabilitazioko, logopediako eta fisioterapiako terapietarako sarbidean, laguntza-produktuen edo funtsezko tratamendu ez-farmakologikoen estaldura eraginkorrean.
Horretaz gain, familiek ez dute etengabeko laguntzarik eta jarraipenik, askotan beren gain hartzen baitute zaintzaren zama nagusia, exijentzia handiko eta erakundeen babes eskaseko baldintzetan.
Hori dela-eta, honako galdera idatzi hau egiten dut:
Gobernuak zer ekintza zehatz jarri du abian gaixotasun arraroak edo desgaitasun konplexuak dituzten pertsonei arreta emateko, egiaz gauzatu ez diren iragarkietatik eta planetatik harago?

